
Proszę przetłumaczyć poniższy tekst na język polski

Troska o chorego przyjaciela
Tullius Tironi suo salutem plurimam dicit
Varie sum affectus tuis litteris, valde priore pagina perturbatus, paulum altera recreatus. Quare nunc quidem non dubito, quin, quoad plane valeas, te neque navigationi neque viae committas. Satis te mature videro, si plane confirmatum videro. De medico et tu eum bene existimari scribis et ego sic audio, sed plane curationes eius non probo. Ius enim dandum tibi non fuit, cum ventre laborares. Sed tamen et ad illum scripsi accurate et ad Lysonem. Ad Curium vero, suavissimum hominem et summi officii summaeque humanitatis, multa scripsi, in iis etiam, ut, si tibi videretur, te ad se transferret. Lyso enim noster vereor ne neglegentior sit, primum, quia omnes Graeci sunt tales, deinde quod, cum a me litteras accepisset, mihi nullas remisit. Sed eum tu laudas; tu igitur, quid faciendum sit, iudicabis. Illud, mi Tiro, te rogo, sumptui ne parcas ulla in re, quod ad valetudinem opus sit.  Scripsi ad Curium, ut daret, quod dixisses. Medico ipsi puto aliquid pecuniae dandum esse, quo sit studiosior. Innumerabilia tua sunt in me officia, domestica, forensia, urbana, provincialia, in re privata, in publica, in studiis, in litteris nostris: omnia viceris, si, ut spero, te validum videro. Vale! (na podstawie: Cic. Fam. XVI,4)


Objaśnienia:
Tiro, Tironis – Tiron/Tyron [Marcus Tullius Tiro, wyzwoleniec, sekretarz i przyjaciel Cycerona]
Lyso, -onis-  Lizon  [mieszkaniec Patras na Peloponezie, znajomy Cycerona, być może to właśnie u niego przebywał Tiron podczas choroby].
Curius, ii – Kuriusz [Manius Curius – jeden z najbliższych przyjaciół Cycerona, przebywał w Patras na Peloponezie podczas choroby Tyrona.

